Imaginile prezentate public şochează, pe fondul ofensivei israeliene pe care IDF o poartă din Gaza de câteva luni, ca răspuns la atacurile din 7 octombrie, potrivit actualitate.org.
Armata Israelului nu-i găseşte pe ostaticii pe care ar trebui să-i elibereze, în schimb, au găsit motive să petreacă, imagini care nu cadrează cu tabloul din ultimele săptămâni, care arată foametea care se profilează şi ameninţă mii de oameni în Gaza.
Postări cu jocurile folosind lenjeria femeilor palestiniene au obţinut zeci de mii de vizualizări, după ce au fost postate de Younis Tirawi, care se descrie drept un reporter palestinian.
În unele dintre aceste videoclipuri, un soldat este văzut pozând cu un manechin feminin pe tanc, în timp ce se preface că este iubita lui. În altul, soldaţii sunt surprinşi în ipostaze nedemne, purtând lenjerie de damă.
Agenţia Reuters a cerut IDF să comenteze imaginile. Armata a răspuns printr-o declaraţie în care asigură că investighează atent cazul.
"În unele dintre cazurile analizate, comportamentul soldaţilor a fost inadecvat şi va fi tratat în consecinţă", se arată în comunicat.
IDF a refuzat să precizeze dacă vreunul dintre soldaţii prezentaţi în videoclipurile şi fotografiile în cauză a fost pedepsit şi cum anume.
Soldații israelieni au încercuit orașul Gaza
Armata israeliană a anunţat joi seară că a încercuit oraşul Gaza, la o săptămână de la începerea operaţiunii sale terestre în Fâşia Gaza contra mişcării islamiste palestiniene Hamas, transmite AFP, citată de Agerpres.
"Soldaţii noştri au realizat încercuirea oraşului Gaza, centrul organizaţiei teroriste Hamas", a declarat într-o conferinţă de presă purtătorul de cuvânt al Forţelor de Apărare Israeliene (IDF, denumirea oficială a armatei israeliene), Daniel Hagari.
El a precizat că 332 de soldaţi israelieni şi-au pierdut viaţa de la începutul actualului conflict cu militanţii Hamas.
De asemenea, reprezentantul IDF a menţionat că soldaţii israelieni au "eliminat" joi peste 130 de terorişti.